**O ţară de milioane**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ţara Doamne-i un ciubuc

pentru cine stă degeaba

şi se-ntreabă pe facebook

care-i prin ogradă treaba

Pentru cine stă degeaba

primăvara-i un coşmar

şi dacă răsare iarba

şi dacă-nverzeşte iar

Primăvara ce coşmar

n-o găseşti nici pe facebook

ţara mea de buzunar

ţară Doamne de ciubuc

Pentru cine stă degeaba

ori cară stele cu roaba

Costel Zăgan, CEZEISME II